Aalborg Stiftstidende, 1841-04-27
Dagspostens Efterretninger. Angaaende de prientalske Anliggender skrives fra Alexandrien under 27de Marts: "Vi befinde os i Virkeligheden paa det Punct, at vi paany see Fjendtlighederne udbryde. Mehemed Ali, der i Begyndelsen anstillede sig. som om han vilde falde til Føie, har nu fuldkommen afkastet Masken og trodser Porten ganske aabenlyst. Han anseer det ikke engang for nodvendigt at oppebie Sultanens Svar paa hans nye Fordringer, men forbereder sig tvertimod ikke engang hemmeligt, men med al mulig Offentlighed paa Fjendtlighedernes Udbrud paany. Under sit Ophold i Caro har Mehemed Ali ikke beskjæftiget sig med andet end med Armeens Gjenorganisation; de strængeste befalinger ere udstedte til snarest muligt at gjøre alle Corpser fuldtallige igjen. Han selv ledede Forraadenes Completering; Jbrahim Pascha og Soliman Pascha understøttede med Jver Vice=Kongens Anstrængelser. Jbrahim bliver imidlertid i Cairo, Soliman Pascha kommer til Alexandrien og vil overtage Commanden i denne Stad og i Nedre=Ægypten. Enhver, der har seet de syriske Tropper, forsikkrer, at de ere fulde af Kamplyst for at hævne Skjændselen ved deres Tilbagetog. Disse Regimenter ere i god Forfatning og ingengenlunde modløse, som man troede. Cavalleriet tæller, trods alle Strabadser, endnu stedse 12,000 fortræffeligt beredne og krigsvante Soldater. Her i Alexandrien samle sig mange Tropper. De 10000 Matroser, som Paschalen ved den tyrkiske Flaades Afseiling havde sendt til Deelta, for der at bebygge Landet, have igjen maattet begive sig ombord. Skibsbesætningen bliver gjort fuldtallig, og daglig see vi Rekruter ankomne, som man deels fordeeler paa Skibene, deels mellem Jnfanteriregimenterne. Kort sagt, Armeen er fuldkommen forberedt paa at gjøre sin Pligt. Bryder Kampen ud - vil den blive skrækkelig. Da Paschaen sætter sit Sidste paa Spil, er han fast bestemt paa hellere at omkomme med Sine end at give sig. Kun Nationalgarden kunde give Regjeringen Anledning til Bekymring, men Mehemed skyer alt for lidt de strængeste Forholdsregler til, at han ikke ogsaa skulde anvende dem mod Nationalgaden, saasnart dette syntes ham nødvendigt. Den graahærdede Pascha føler sig paany oplivet ved Tanken og nye Kampe. Aldrig saae man saa megen Energie og Bestemthed i hans levende Træk. Daglig gjennemrider han Staden, og hvo der seer saa mangen Revolution præget paa dette i Kamp graanede Hoved, føler sig uvilkaarlig bevæget til at ønske ham Lykke. For at vinde Tilhængere udbetaler Mehemed den resterende Sold, og har tillige bestemt, at enhver herefter skal modtage sin Lønning hvert Fjerdingaar, medens de stakkels Soldater tidligere maatte vente 2 a 3 Aar. Denne Anordning har vakt den største Glæde." - Rustningerne i Constantinopel ere igjen begyndte med fornyet Jver, for at lamme den truende Stilling, som Mehemed Ali atter har taget. - Jfølge de seneste Efterretninger fra Constantinopel skal Reschid Pascha erholde den storherrelige Gesandtskabspost i London, - Commodore Napier, der for nylig er ankommen til England, har i Liverpool ved et til hans Ære givet Festmaaltid holdt en Tale til Gunst for Mehemmed Ali, hvorhan kalder Mehemed sin Ven og siger, at han tør brug dette Udtryk, thi han er stolt af at være det. Han slutte med det Ønske, at de 5, eller i det mindste de 4 Magter ville vise Mehemed Retfærdighed og sikkre ham Regjeringen over Ægypten og dennes Arvelighed i hans Familie idet han forsikkrer, at intet Land i Verden vil høste hal saa megen Fordeel beraf som England seloDer tales i Berlin meget om Kurprindsen af Hessen, forestaaende Ankomst dertil. Hensigten med hans Didreise skal være, at raadslaae med Kongen af Preussen om Arvefølgen i Kurfyrstendommet, da hans Sønner, som fødte i morganatisk Ægteskab, ikke ere legitimt berettigede til Thronfølgen.